《棠棣坡》
清代·袁佑

野树无边阔，萧萧一径穿。石丛留虎迹，沙外见人烟。

鱼贩三家市，鸿飞八月天。老农闲剥枣，迟客汲山泉。

作者简介：直隶东明人，字杜少，号霁轩。康熙十一年拔贡，官内阁中书。十八年，召试博学鸿儒，授翰林院编修。迁中允。所撰《诗》、《礼》、《左》、《史》、《老》、《庄》、《荀》、《杨》、《离骚》、《杜诗》注释皆散佚，存门人所刻《霁轩诗钞》。